google/wiki40b huggingface dataset:
Sinai (fjell)

Sinai er fjellområde sør på Sinaihalvøya med toppene Djebel Musa på 2285 moh. og Djebel Katharina på 2880 moh. Det består av alkaliske granitter trengte inn i forskjellige bergarter som vulkansk stein. De eksponerte bergartene stammer fra ulike dybder.
I jødisk tradisjon er Sinai det fjellet hvor Moses skal ha mottatt steintavlene med de ti budene. Samaritansk religion viser til at det skjedde på fjellet Gerisim.

Katarinaklosteret

Ved foten ligger Katarinaklosteret dedikert til Katarina av Alexandria hvor det fortsatt er greske munker. Klosteret har en basilika med en apside med mosaikk som antakelig er laget mellom 548 da Keiserinne Theodora døde og 565 som var Keiser Justinians dødsår. Mosaikken viser en transfigurasjonscene med Kristus flankert av disiplene Johannes, Jakob og Peter, og Elias og Moses. 
I biblioteket er det laget en utstilling med de mest kjente ikonene fra klosteret. Det lå langt inne i ørkene ved Sinaifjellets fot, og en del av ikonmaleriene ble derfor ikke ødelagt under billedstriden eller ikonoklasmen  på 700 og 800-tallet i Det bysantinske rike. De har dermed stor betydning for kunnskapen om hvordan Kristus ble malt før ikonoklasmen.

Turisme

Sinaifjellet og klosteret er blitt utfluktsmål for turistene, og der er turer opp på fjellet om natten med guider slik at turistene skal oppleve soloppgangen fra fjellet. Klosteret er heller ikke det fredfulle stedet det en gang var. Her er ca. 1000 turister som besøker det hver dag og blir skysset igjennom kirken så fort som mulig. Det er ikke tillatt å stanse eller å ta fotografier inne i kirken. I 2005 var det restaureringsarbeider i apsiden.
Barna i Uhlenbusch

Barna i Uhlenbusch (orig: Neues aus Uhlenbusch) er en tysk barneserie som gikk på ZDF fra 1977 til 1982. Serien handlet om livet til noen barn i Uhlenbusch, en oppdiktet landsby i Nord-Tyskland. Det fiktive stedet Uhlenbusch var basert på flere nordtyske landsbyer. Flere av skuespillerne som deltok er fremdeles kjente, f.eks. Moritz Bleibtreu. 
Serien ble sendt i NRKs Barne-TV fra 1980 til 1989. Den ble sendt uten dubbing, men med norsk fortellerstemme (tilhørende Anne Lie) - noe som gjorde at de yngste barna også fikk kjennskap til tysk språk og intonasjon.
Moskvaopprøret 1682

Moskvaopprøret i 1682 (også kjent som Streltsy-opprøret) var en væpnet oppstand i Tsar-Russland. Den ble utløst av Fjodor III av Russlands plutselige død, og endte med at søsteren Sofia Aleksejevna endte opp som regent på vegne av de mindreårige søsknene Peter og Ivan.
Befalsskolen for etterretning og språk

Befalsskolen for etterretning og språk (BSES) var en del av Forsvarets skole i etterretnings- og sikkerhetstjeneste (FSES), og holdt til i Lutvann leir ved Lutvann i Oslo.  BSES utdannet etterretningsbefal med språk- og områdekunnskap.
På språksiden gav BSES opplæring i pashto, dari, russisk og arabisk. Skoleperioden var på to år, med to års påfølgende plikttjeneste. 
Språkopplæringen ved BSES hadde sin opprinnelse fra Det militære språkkurs i russisk. Utdanningen ved BSES var dog utviklet i form og innhold for bedre å møte innsatsforsvarets behov.
Skolens virksomhet er videreført i Forsvarets etterretningshøgskole.
A.P. Møller og Hustru Chastine Mc-Kinney Møllers Fond til almene Formaal

A.P. Møller og Hustru Chastine Mc-Kinney Møllers Fond til almene Formaal er et dansk fond som ble stiftet av A.P. Møller i 1953. Fondet er hovedaksjonær i selskapet A.P. Møller – Mærsk.
NM i svømming 1937

NM i svømming 1937 ble arrangert i Tønsberg 7.-8. august 1937.
Maskarade

Maskarade  er en opera i tre akter av den danske komponisten Carl Nielsen til en dansk libretto av Vilhelm Andersen etter en komedie av dikteren Ludvig Holberg. 
Planene om å gjøre Holbergs klassiske komedie fra 1724 til en opera buffa ble møtt med forferdelse i danske litterære kretser, men operaen ble raskt populær, og ble enda mer populær enn stykket den bygget på. Nielsen var ikke helt tilfreds med operaen, særlig på grunn av de to siste akter, men han rakk aldri å revidere verket. Ouverturen og balletten fra tredje akt oppføres ofte som orkestrale utdrag.

Oppførelseshistorie

Operaen ble komponert i årene 1904-1906 og ble uroppført på Det Kongelige Teater den 11. november 1906. Den amerikanske premieren ble dirigeret av Igor Buketoff med St. Paul Opera i Minnesota. Operaen nådde New York første gang i 1983, hvor den ble satt opp av Bronx Opera Company.
Operaen har dessuten i de senere år blitt oppført ved Bregenzer Festspiele i august 2005
og på Royal Opera House i London i  september samme år.;
begge steder var operaen instruert av David Poutney.
Russland under VM i friidrett 2015

Resultater

(q – kvalifisert, NM – ikke noe gyldig resultat, SB – seasongbeste)
Weybridge (Surrey)

Historie

Weybridge omtales i Domesday Book i 1086 som Webrige og Webruge. Stedet var da delvis eid av klosteret Chertsey Abbey, delvis av en angelsakser fra klosteret, og delvis av Herfrid, tilhørende biskopen av Bayeux, som var Vilhelm Erobrerens halvbror. Fram til slutten av 1700-tallet var Weybridge kun en meget liten landsby ved overgangen av elven Wey. En mølle for å male korn og hjemværende barnepass var de fremste kilder til inntekter før på 1900-tallet.
Det kongelige slottet Oatlands Palace, som lå i utkanten av byens områder, ved grensen mellom Weybridge og Walton, ble bygd av Henrik VIII. Her giftet han seg med sin femte hustru, Catherine Howard. Da palasset ble revet i 1650, ble murstein herfra benyttet for å bygge den nye kanalen Wey and Godalming Navigations som eksisterte fra 1653 til 1764.
Sabine Bergmann-Pohl

Utdannelse og yrke

Sabine Schulz tok Abitur i 1964 og studerte medisin i Øst-Berlin mellom 1966 og 1972. Hun ble godkjent som spesialist i lungesykdommer i 1979 og tok doktorgraden i 1980.
Fra 1980 til 1985 var hun medisinsk leder for den polikliniske avdeling for lungesykdommer og tuberkulose i Berlin-Friedrichshain. Fra 1985 til 1990 var hun medisinsk direktør i Bezirksstelle für Lungenkrankheiten und Tuberkulose i Øst-Berlin.

Politisk karriere

I 1981 ble hun medlem av CDU i DDR, et av de såkalte «blokkpartiene». 
Hun ble innvalgt i Folkekammeret i DDR ved det første frie valget 18. mars 1990. 5. april samme år ble hun valgt til Folkekammerets president. Som følge av en forfatningsendring samme dag overtok hun den tidligere statsrådsformannens beføyelser og ble dermed også statsoverhode i DDR. Hun innehadde denne funksjonen frem til 2. oktober. 
Med den tyske gjenforeningen 3. oktober ble hun medlem av Forbundsdagen, hvor hun også ble innvalgt i flere etterfølgende valg og satt frem til 22. september 2002. Hun ble også allerede 3. september utnevnt til forbundsminister for særlige oppgaver. Etter det første føderale valget etter gjenforeningen gikk hun ut av regjeringen 18. januar 1991 og ble utnevnt til statssekretær i det føderale helseministeriet. Hun var statssekretær frem til regjeringen gikk av 26. oktober 1998.
Hun trakk seg ut av politikken i 2002. I 2003 ble hun president for Berlins Røde Kors.
Loreto (Agusan del Sur)

Loreto (Bayan ng Loreto) er en kommune i Filippinene. Kommunen ligger på øya Mindanao, og tilhører provinsen Agusan del Sur. Folkemengden var på 42 501 innbyggere i 2015.
Narkoman.net

Narkoman.net er en norsk internettside drevet av blant annet tidligere rusmisbrukere. Siden inneholder samling med lenker, diskusjonsforum, bilder, artikler og brosjyrer.
Narkoman.net driver forebyggende arbeid innenfor skoleverket. Hensikten er å realitetsorientere barn og ungdom om konsekvenser av å ta feil valg i ungdomstiden uten å virke moraliserende. Foreldre er også i målgruppen, og Narkoman.net arrangerer foreldremøter i etterkant av undervisning i skolen.
Ansvarlige bak siden er Trond Erik Henriksen fra filmen Store gutter gråter ikke, daglig leder er Eline Simonsen Haga.
Neotrachys

Utseende

Ganske små (2-5 millimeter), kraftige, svarte praktbiller, uten eller med metallisk glans. Hodet er stort og bredt, pannen er dypt uthulet slik at fasettøynene blir noe utstående, hele billen minner om en bitteliten frosk på formen. Dekkvingene er brede og smalner raskt bakover. Kroppsformen er litt avflatet. Slekten ligner sterkt på den artsrike slekten Trachys.

Levevis

Ulikt de fleste andre praktbiller utvikler disse artene seg i urter, ikke i busker og trær. Dermed kan heller ikke utviklingstiden være så lang som hos mange andre medlemmer av familien. I alle fall mange av artene er knyttet til bregner.

Utbredelse

Slekten er utbredt i den neotropiske økosonen.
Flora Danica

Verket og utgiverne

Oeder planla verket og kobberstikkeren Michael Rössler og sønnen Martin Rössler som var tegner ble hentet fra Nürnberg for å utføre illustrasjonene under Oeders veilledning. Oeder og Martin Rössler var først i Norge på innsamlingsreise og var i landet fra 1756 til 1761.
Etter hvert gikk det opp for Oeder at han ikke kunne overkomme alt arbeidet på egen hånd og han fikk ansatt den tyske  botanikeren Johan Gerhard König og tegneren J.P. Kaltenhofer til hjelp.
I årene 1761–1771 ga Oeder ut de ti første heftene av Flora Danica, i alt 600 plansjer inntil han mistet stillingen som følge av Struensee-saken i 1772.
Otto Friedrich Müller overtok som redaktør av  Flora Danica etter Oeder i 1774. I årene 1775 til 1782 ga han ut til sammen 5 hefter med 300 plansjer. Ifølge Det Kongelige bibliotek hører disse ikke til de beste.
Etter Müllers død sto flere forskjellige redaktører for utgivelsene, den første var 
den norskfødte botanikeren Martin Vahl som i årene 1787-1799 ga ut 6 hefter med i alt 360 plansjer. Etter Vahls død i 1804 ble utgivelsen overdratt til 
Jens Wilken Hornemann som beholdt redaktørkrakken til han døde i 1841. Fra 1801 til 1840 ga han ut 1 080 plansjer fordelt på heftene 22-39 og er dermed den som
har gitt ut flest Flora Danica-hefter.
Da Hornemann døde tok Salomon Drejer over utgivelsen. Han rakk imidlertid ikke å få fullført et helt hefte før han døde året etter. Sammen med Joakim Frederik Schouw og Jens Vahl er han allikevel kreditert som utgiver av hefte nummer 40.
 Det kom ut i 1843.
Frederik Liebmann overtok deretter og ga ut hefte 41-43 i 1845-1852 og et supplementshefte, tilsammen 240 tavler.
Japetus Steenstrup og Johan Lange ga ut hefte nummer 44 sammen i 1858.
 Deretter ga Lange ut hefte 45-51 i 1861-1883 og supplement 2-3 i 1865-1874, tilsammen 600 tavler. Senere ga  han ut Nomenclator Floræ Danicæ i 1887, en håndbok som inneholder en oversikt over alle plansjene i Flora Danica.

Den første Flora Danica

Den første Flora Danica kom ut allerede i 1648 og var forfattet av Simon Paulli.
Han var tysk lege, anatom og botaniker i tjeneste hos de danske kongene Christian IV 
og Frederik III. Paullis verk omhandler for det meste planter som ble benyttet i legekunsten.
Oppdraget ble gitt av Christian IV i 1645, men ble ikke ferdigstilt før etter kongens død.

Kulturkanonen

I 2006 ble Flora Danica og serviset med samme navn tatt opp i den danske Kulturkanonen under design og kunsthåndverk.
Vinkelner

Vinkelner (orig. fransk sommelier, av hunkjønnsform sommelière) er en kelner med ansvar for å finne fram til og servere vin, særlig på bedre restauranter. Vinkelneren har god kjennskap til hvilke viner som passer til hvilken type mat, og vil vanligvis  også ha ansvaret for vinkjelleren.
Allerede for 2000 år siden fikk romerske soldater sin daglige rasjon av vin.  Forløperen til dagens sommelier ble brukt av romerne til å frakte vin ut til soldatene. Romerne var klar over at vin fra ulike områder hadde ulike kvaliteter, og gjennom planlegging og et nøye agronomisk arbeid etablerte de mange av Europas vinområder.
Ca 650 år e.Kr. ble det etablert munkeklostre i Europa. Munkene viste stor forkjærlighet for vindruen og et spennende arbeide startet med å perfeksjonere vinmarkene. Munkene etablerte forløperne til mange av dagens mest anerkjente vinmarker.
Ludvig den 14. var svært opptatt av kombinasjonen mellom mat og vin. Solkongen i Frankrike la dermed til rette for de første sommelierer. I tillegg til å kontrollere at vinen og maten var perfekt, ville også eventuelle forgiftningsforsøk bli oppdaget på et tidlig tidspunkt. Gjennom Ludvig den 14. ble kunsten å smake på vin utviklet og snart var sommelier etablert som en egen yrkesgruppe.
I moderne tid er sommelieren en av bedriftens mest betrodde medarbeidere, og fungerer som et bindeledd mellom kjøkkensjef, restaurantsjef, gjester og eiere. Sommelieren styrer vinkjelleren, innkjøp og salg av vin, vinmenyen/vinkart, samt opplæring av andre ansatte på vin.
I Norge er vinkelnere organisert i Norsk Vinkelnerforening.
Voyageurs nasjonalpark

Natur

Parken ligger innenfor grunnfjellsformasjonen det kanadiske skjold. Fire store sjøer utgjør det meste av arealet i parken: Lake Kabetogama, Lake Namakan, Rainy Lake, og Sand Point Lake.
Snøen ligger fra november til mars/april, og snøscooterturisme er utbredt i vinterhalvåret.

Historie

Parken har sitt navn etter franske «voyageurs», som bokstavelig talt betyr «reisende», og som i denne sammenheng peker på fritt omstreifende pelsjegere og pelskjøpere på 1600- og 1700-tallet, som på fransk ble omtalt som enten voyageurs eller som coureurs des bois (skogsløpere). Europeiske handelsmenn kom til området ca. 1688; den første var Jacques de Noyon (1668 – 1745) . Det var etterspørselen etter beverpels som brakte mange pelshandlere hit, noe som ble en enorm belastning på bever-stammen i området. 
Området var opprinnelig bebodd av indianere av Cree-, Assiniboine- og Monsoni-stammene. 
«The Rainy Lake Gold Rush» utspilte seg mellom 1894 og 1898. Gruvebyen Rainy Lake City ble forlatt i 1901. Kommersielt fiske etter stør (Acipenser fulvescens) foregikk mellom 1890 og 1930, og ble gradvis avløst av familiebasert næringsfiske, som pågikk fram til 1940-årene. Noen fiskevær er bevart.
Det første fredningsforslaget kom fra delstatsmyndighetene i 1891, men arbeidet med fredning på føderalt nivå ble ikke igangsatt før i 1971.

Bruk av parken

Det er 175 skiltede rasteplasser og overnattingssteder i parken. Alle er anlagt ved vann, og kan bare nås med båt. Det er tre typer: dagtidsrasteplasser, teltplasser og ankerplasser for husbåter.
Simen Agdestein

Sjakkspilleren

Siden midten av 1980-tallet ble Agdestein regnet som Norges og Nordens sterkeste sjakkspiller. Han dominerte både NM og Nordisk mesterskap i sjakk.
I 1986, da han var 19 år, endte Agdestein som nummer 2 i junior-VM i sjakk, bak Walter Arencibia, men foran Jevgenij Barejev, Viswanathan Anand og Jeroen Piket.
Når Agdestein spiller med hvite brikker, viser han en preferanse for dronningbondeåpninger, mens han med sorte brikker foretrekker spansk åpning, hollandsk åpning og halvåpent spill. 
Agdestein har – tross mange gode turneringsresultater – aldri helt klart å bryte seg inn i den øvre verdenseliten. På FIDE-listen for januar 1993, hadde Agdestein en Elo-rating på 2630. Per november 2014 er hans rating 2626. 
Agdestein har vært lærer og trener for Magnus Carlsen på Norges Toppidrettsgymnas i Bærum. Han skriver også sjakkspalten i VG. Agdestein har blitt norgesmester for senior sju ganger.

Fotballkarrieren

Agdestein var også en dyktig fotballspiller. Han spilte for Lyn i åtte sesonger, og fikk også åtte A-landskamper for Norge før en kneskade tvang ham til å legge opp.

Øvrig

Han har også vist seg å være en habil danser i danseprogrammet Skal vi danse på TV 2. Han har også deltatt i en norsk oppsetting av musikalen «Chess».
Simen Agdestein var tidligere gift med Marianne Aasen, stortingsrepresentant for Arbeiderpartiet.
Agdesteins svigerinne er stortingsrepresentant Elin Agdestein.
Marsjen

Handling

En økende antall afrikanere samles i leire i Sudan på grunn av en langvarig tørke forårsaket av global oppvarming. Gruppen vokser og teller omsider en kvart million mennesker. Under slagordet «Vi er fattige fordi dere er rike» overtaler den karismatisk lederen Isa (Malick Bowens) dem til å legge ut på en nesten 5000 km lang mars til Europa. Marsjen tiltrekker seg stor internasjonal oppmerksomhet og en ivrig kvinnelig EU-kommissær forsøker å tale flyktningenes sak. Imens ankommer de Middelhavets kyst og tar seg over til Europa i båter. Omsider når de kysten og går i land i et søreuropeisk land, men der ender ferden brått.

Bakgrunn

Det har blitt pekt på likhetstrekk mellom filmen og den franske fremtidsromanen Le Camp des Saints, skrevet av Jean Raspail i 1973. Filmskaperne har imidlertid presisert at den ikke er basert på denne boka og at de heller ikke hadde noen kjennskap til den på det tidspunkt filmen ble lagd. Det er også en fundamental forskjell mellom boka og filmen. Mens filmen har et sympatisk syn på flyktningene og deres problemstilling, så fremstilles de i boka som en destruktiv «flodbølge» som skyller over Frankrike og den vestlige sivilisasjon. Boka har forøvrig en dystopisk stil og skildrer den vestlige verdens undergang. Boka har i ettertid oppnådd en viss popularitet hos innvandringsmotstandere, høyreradikale og rasister.
Olli Määttä

Pittsburgh Penguins

Han ble draftet av Pittsburgh Penguins i første runde, som nummer 22. totalt, i NHL-draften 2012.
Määttä vant Stanley Cup med Penguins to ganger, 2016 og 2017.

Chicago Blackhawks

Den 16. juni 2019 ble han tradet til Chicago Blackhawks i bytte mot Dominik Kahun og et valg i femte runde i NHL-draften 2019.
Bergen hovedbrannstasjon

Bergen hovedbrannstasjon er Bergen brannvesens hovedkvarter og ligger på Nygårdstangen ved Store Lungegårdsvann, sentralt plassert ved et trafikknutepunkt i Bergen.

Bygningen

Bygningen tegnet av arkitektkontoret Stein Halvorsen AS fikk 1. premie etter en konkurranse i 2000. Brannstasjonen ble oppført mellom 2005-2007. Bygningen har form som en kvart sirkel. Mot trafikkmaskinen virker bakveggen lukket og i stor grad tekket med kobber. Hovedfasaden vendt mot Store Lungegårdsvannet og Fjellsiden er bygget i glass og ubehandlet, sibirsk lerk.
På bakkeplan er det et stort garasjeanlegg. Oppholdsrom, soverom og kantine ligger i 2. etasje og kontorer øverst, sammen med 110-sentralen i Hordaland. Bygningen inneholder også treningsrom og en stor gymsal. 
Bygningen er på totalt 7800 kvadratmeter og hadde en kostnad på 180 millioner. Prosjektets totalkostnad var på 300 millioner kroner.
Bergerac (TV-serie)

Om serien

Serien ble til da serien Ring Radio West måtte skrives om fordi hovedrolleinnehaveren, Trevor Eve, trakk seg. Produksjonsteamet bak Ring Radio West skapte da Bergerac i stedet.
Upendra Yadav

Kandidat for UML i 1961

U. Yadav stilte til parlamentet for det store, moderate kommunistpartiet UML i Sunsari-distriktets valgkrets nr. 4 ved valget i 1991. Han fikk 21%, mot den seirende kandidaten fra Nepals Kongressparti som fikk 58%.
Yadav kritiserte partiledelsen fordi han mente han ble tilbudt et valgdistrikt der han var sikker på å tape, og fikk mindre støtte fra partiet til valgpropaganda fordi han var madhesi.

Samarbeid med NKP (Maobadi)

Etter at han hadde vært politisk passiv noen år, startet han organisasjonen MJF, opprinnelig som Institute for Madhes Intellectual Political Studies, en organisasjon som vakte liten oppmerksomhet.
Han begynte å samarbeide med NKP (Maobadi). Det er ikke kjent om han var partimedlem, men han samarbeida blant annet nært med NKP (M)s viktigste madhesi-leder Matrika Prasad Yadav.
Da maoistlederne Matrika Prasad Yadav og Suresh Ale Magar i 2004 ble arrestert i Delhi i India, var Upendra Yadav sammen med dem.
Mens de to kjente NKP (M)-lederne ble overført til Nepal, der de ble satt i fengsel, var det i første omgang ukjent hva som skjedde med Upendra Yadav. Det viste seg seinere at indisk politi hadde beholdt ham, for så å sette ham fri.
Yadav har seinere hevdet at Ram Raja Prasad Singh brukte sin innflytelse for å få ham løslatt.
Episoden førte til at Upendra Yadav ble anklaget av folk fra NKP (M) for å ha gått i tjeneste hos det indiske politiet. Fra nå av ble det brudd mellom Upendra Yadav og NKP (M).

Kontakter med hinduiske organisasjoner

U. Yadav kom nå i nærmere kontakt med ekstreme hinduiske nasjonalister i India, blant annet organisasjonen Rastriya Swayamsewak Sangh (RSS) som ga støtte til MJFs virksomhet.
Etter seieren i demokratiopprøret Jana Andolan 2006, var det store forventninger i Tarai om slutt på den langvarige diskrimineringa av madhesi-befolkninga fra Kathmandu, og innføring av regionalt selvstyre.
19. november 2006 deltok U. Yadav sammen med ledere fra det indiske RSS og nepalske monarkister på et monarkistisk, hinduistisk møte i Gorakhpatra i India. Møtet vedtok å starte en kampanje for et hinduisk monarki i Nepal.

Opprøret i Østre Tarai januar–februar 2007

Da Nepals overgangsgrunnlov 2007 ble vedtatt den 15. januar 2007 uten at regionalt sjølstyre var innført, gikk Upendra Yadav i spissen for demonstrasjoner, der han blant annet brente en kopi av den nye grunnloven offentlig.
Dette ble starten på omfattende demonstrasjoner i det østlige Tarai, som ledet til at Nepals regjering i slutten av januar sa seg villig til å forhandle med MJF og U. Yadav.
Av yrke er Upendra Yadav college-lærer i Sunsari-distriktet.
Norgesmesterskapet i fotball for menn 1947

Norgesmesterskapet i fotball for menn 1947 ble vunnet av Skeid etter at de slo Viking 2–0 i finalen den 19. oktober. Målscorere for Skeid var Hans Nordahl, som scoret i det 30. minutt, og Paul Sætrang, som scoret i det 90. minutt. 25.000 tilskuere overvar kampen som ble spilt på Brann stadion i Bergen. Dommer var Bjarne Halvorsen, Skiold. Dette var første gang Skeid vant et norgesmesterskap.
Skeids vinnerlag: Petter Due, Sigurd Smestad, Gustav Rehn, Knut Andersen, John Bøhleng, Willy Sundblad, Henry Mathisen, Brede Borgen, Hans Nordahl, Paul Sæthrang og Kjell Anker Hanssen.
Vikings lag: Torgeir Torgersen, Karsten Johannessen, Tonning Skjæveland, Arthur Wilsgård, Thore Thu, Lauritz Abrahamsen, Inge Paulsen, Gunnar Stensland, Ragnar Paulsen, William Danielsen og Georg Monsen.

Finale

19. oktober: Skeid – Viking 2-0
Dicerca

Utseende

Middelsstore (10-20 millimeter), som avlange og noe flate biller, de fleste med metalliske farger. Hodet er temmelig bredt, vanligvis nesten så bredt som brystskjoldet (pronotum) og antennene er trådformede og forholdsvis korte, vanligvis omtrent så lange som hodets bredde. Fasettøynene er høyere enn brede. Brystskjoldet (pronotum) er bredere enn langt, gjerne bredest rundt midten, men det kan også være tilsmalnet framover. Dekkvingene er bakerst trukket ut til to korte "stjerter", dette er karakteristisk for slekten.

Levevis

I likhet med de fleste praktbillene utvikler larvene seg i ulike slags død ved. Billene legger egg på nylig døde stammer, men larveutviklingen kan ta ganske lang tid.
Kjennerudvannet

Gruvedrift og bosetning

Det var gruvedrift ved nordenden av vannet alt tidlig på 1700-tallet, og seinere har Kjennerudvannsgruvene vært i drift i flere perioder, både under Kongsberg Sølvverk og i regi av private selskaper. Det har vært omfattende bosetning i området rundt vannet helt siden 1700-tallet, dels av husmenn og dels av selveiende småbrukere. Befolkningen har vært knyttet til gruvedriften, men også til jordbruk, skogbruk og forskjellige håndverk. En del av disse gamle boplassene er fortsatt bebodd i dag.